जयपुर: विगत विधानसभा बजट सत्र के दौरान समय पर सालाना प्रतिवेदन पेश नहीं करने पर गुरुवार को मुख्यसचिव एन सी गोयल समेत अन्य वरिष्ठ अधिकारी राजस्थान विधानसभा अध्यक्ष कैलाश मेघवाल के समक्ष पेश हुए. संसदीय कार्यमंत्री राजेन्द्र राठौड ने संवाददाताओं को यह जानकारी देते हुए बताया कि विगत बजट सत्र में समय पर विभाग के सालाना प्रतिवेदन पेश नहीं करने के मामले में मुख्य सचिव एन सी गोयल, अतिरिक्त मुख्य सचिव सामान्य प्रशासन, संसदीय कार्य विभाग समेत अन्य अधिकारियों ने अध्यक्ष कैलाश मेघवाल के समक्ष उपस्थित होकर भविष्य में समय पर सालाना प्रतिवेदन पेश करने की बात कही है.